**Қазақстан Республикасы**

**Парламент Мәжілісінің депутаттарына**

*(тізіс бойынша)*

*2023 жылғы 27 сәуірдегі № ДС-98*

**Құрметті депутаттар!**

Жылыжай шаруашылықтарының проблемалары бойынша Сіздердің сауалыңызды қарап, келесіні хабарлаймын.

Жабық топырақтағы көкөніс дақылдарын өндіруді дамыту мақсатында тыңайтқыштардың құнын (органикалық дақылдарды қоспағанда), пестицидтердің, биоагенттердің (энтомофагтардың) және биопрепараттардың құнын, суармалы судың жеткізу құнын, сол сияқты қияр және қызанақ тұқымдарын субсидиялау жолымен **мемлекеттік қолдау** жүзеге асырылуда.

Сондай-ақ қазіргі **заманауи технологияларды енгізу** үшін ауыл шаруашылық тауар өндірушілерді (бұдан әрі - АШТӨ) ынталандыратын мемлекеттік қолдау шаралары көзделген. Осылайша **инвестициялық субсидиялар** шеңберінде жылыжай кешендерін салу және кеңейту жөніндегі жобаларды іске асыру кезінде шығындардың 25%-ға өтеу көзделген, бұдан басқа, қазіргі уақытта нормативтерді **30%-ға** дейін ұлғайту бойынша жұмыс жүргізілуде.

Сонымен қатар жабық топырақ көкөністерін өндірудің рентабельділігін арттыру өндіріс кезінде өзіндік құнын төмендету есебінен ғана мүмкін болатынын ескере отырып, Қазақстан Республикасы Ауыл шаруашылығы министрлігі (бұдан әрі - АШМ) электр энергиясы мен газға жұмсалатын шығындардың бір бөлігін субсидиялауды енгізу бойынша жұмыс жүргізуде. Бұл субсидия ресурстарға жоғары шығындар кезеңінде, яғни күзгі-қысқы кезеңде төленетін болады.

Сонымен бірге осы субсидияларды алушылар үшін мемлекеттің шарты өндіріс технологияларына сәйкестік сертификатының міндетті болуы болды, оның ішінде фермерлік жылыжайлар үшін.

Осыған байланысты Қазақстан Республикасы Сауда және интеграция министрлігімен (бұдан әрі - СИМ), АШМ – мен бірлесіп 2023 жылғы 1 мамырдан бастап күшіне **енген фермерлік жылыжайлар үшін Ұлттық стандартты (ҚР СТ 3834-2023) әзірлеп** бекітті, стандарт а.ж. 1 мамырынан бастап күшіне енді және фермерлік жылыжайларды регламенттеуге мүмкіндік береді.

Жылыжай шаруашылықтарын қаржыландыруға қатысты қолданыстағы «Кең дала» бағдарламасы Аграрлық несие корпорациясына тек ашық жерде көкөніс өндірісін қаржыландыруды көздейтінін атап өтеміз.

Жылыжай шаруашылықтарының өтініштерін ескере отырып, отандық жабық топырақ көкөністерін өндірушілерді қолдау мақсатында қазіргі уақытта олардың **«Кең дала»** бағдарламасы бойынша кредиттік қаражатқа толыққанды қол жетімділігін қамтамасыз ету мәселесі **пысықталуда**.

Қолданыстағы бюджеттік заңнамаға сәйкес қолданыстағы несиелеу бағдарламасының қаржылық-экономикалық негіздемеге өзгерістер енгізу қажет, бұл қосымша уақытты қажет етеді.

Сонымен бірге, **«Агробизнес»** әмбебап несиелендіру бағдарламасы шеңберінде жүзеге асыруға болады, оның шеңберінде құрылыс-монтаждау жұмыстарын жүргізудің негізгі құралдарын сатып алу және қайта құру, айналым қаражатын толықтыру үшін қаржыландыру жүзеге асырылады, сыйақы мөлшерлемесі жылдық – 22%, бұл ретте қарыз алушы үшін сыйақы мөлшерлемесін субсидиялау кезінде ол 6%-ға дейін төмендейді. 2020 жылдан бастап осы бағдарлама бойынша 16,7 млрд теңгеге жалпы ауданы **51 гектарды** құрайтын **14 жылыжай** қаржыландырылды.

***Қатты отынды пайдалануға (көмірге) қатысты***

Барлық дерлік фермерлік жылыжайлар **қатты отынмен жылытылады.** ҚР Индустрия және инфрақұрылымдық даму министрлігі (бұдан әрі - ИИДМ) Жол картасын әзірлеп бекітті, оған сәйкес жазғы уақытта көмірді алдын ала дайындау, оның ішінде өңірлердің сату нүктелерінде және көмір шұңқырларында қорларды жинақтау жұмыстары басталатын болады.

Бүгінгі күні «ҚТЖ» ҰК» АҚ-да жартылай вагондардың жеткілікті саны бар және жазғы кезеңде барлық тұтынушыларға көмірді уақтылы тасымалдауды барынша қамтамасыз етуге мүмкіндігі бар.

Жылыжай шаруашылықтары арасында көмірмен қамтамасыз ету мақсатында ағымдағы жылғы 16 ақпанда Түркістан облысы әкімдігінің алаңында облыстың жылыжай шаруашылықтарының және 16 көмір кәсіпорнының қатысуымен кеңес өткізілді. Кеңесте шаруашылықтарға Орталық Қазақстанда орналасқан және қажетті сапалық сипаттамалары бар қолайлы бағамен жөнелтуге дайын кәсіпорындарға көмір ұсынылды.

Облыс әкімдігінің ақпараты бойынша жылыжай шаруашылықтары көмірдің басқа маркаларына қызығушылық танытпайды және тек Шұбаркөл көміріне басымдық береді.

Алайда «Шұбаркөл Көмір» АҚ кәсіпорнын 2023 жылға жөнелтудің жоспарланған көлемі биржалық сауда-саттық ережелеріне сәйкес тікелей келісімшарттармен және биржа арқылы коммуналдық-тұрмыстық секторға келісімшартқа отырды.

Қазіргі уақытта Түркістан облысының әкімдіктері көршілес облыстарда орналасқан басқа көмір кәсіпорындарымен жеткізу келісімшарттарын жасасу бойынша жылыжай шаруашылықтарымен түсіндіру жұмыстарын жүргізуде.

Бұдан басқа СИМ жылыжай шаруашылықтары үшін қосымша сауда сессиясын қосу бөлігінде Биржалық сауда ережелеріне өзгерістер енгізу бойынша жұмыс жүргізілуде.

Жалпы, жоғарыда аталған мәселелер Үкіметтің тұрақты бақылауында және оларды шешу бойынша жұмыс одан әрі жалғастырылатын болады.

**С. Жұманғарин**